b'\n_START_ARTICLE_\nPrebavna cev\n_START_PARAGRAPH_\nPrebavna cev ali gastrointestinalni trakt je pri mnogoceli\xc4\x8darjih sistem organov, ki sprejemajo hrano, jo prebavljajo, da iz nje dobijo energijo in hranila, ter izlo\xc4\x8dajo neuporabne ostanke._NEWLINE_K prebavnemu traktu pri\xc5\xa1tevamo: ustno votlino, \xc5\xberelo, po\xc5\xbeiralnik, \xc5\xbeelodec, tanko \xc4\x8drevo, debelo \xc4\x8drevo in danko. Hrana potuje po prebavnem traktu s pomo\xc4\x8djo valovanja gladkih mi\xc5\xa1ic \xe2\x80\x93 peristaltike._NEWLINE_V prebavni trakt izlo\xc4\x8dajo svoje izlo\xc4\x8dke prebavne \xc5\xbeleze: ustne slinavke (v ustno votlino), trebu\xc5\xa1na slinavka (v tanko \xc4\x8drevo), jetra (izlo\xc4\x8dajo \xc5\xbeol\xc4\x8d v tanko \xc4\x8drevo)._NEWLINE_Prebavila so skupno ime za organe prebavne cevi in velikih prebavnih \xc5\xbelez.\n_START_SECTION_\nPrebava in izlo\xc4\x8danje\n_START_PARAGRAPH_\nV ustih poteka mehanska prebava z mletjem hrane na manj\xc5\xa1e ko\xc5\xa1\xc4\x8dke in tudi kemijska. Z izlo\xc4\x8dki \xc5\xbelez slinavk se za\xc4\x8dne razgradnja nekaterih sladkorjev z encimi amilaze. Hrana se nato s peristaltiko pomika skozi \xc5\xberelo in po\xc5\xbeiralnik do \xc5\xbeelodca._NEWLINE_V \xc5\xbeelodcu ve\xc4\x8dinoma \xc5\xa1e vedno poteka mehanska prebava - drobljenje hrane. Za\xc4\x8dne se tudi razgrajevanje beljakovin z encimi (pepsin)._NEWLINE_Glavni del prebave poteka v tankem \xc4\x8drevesu. Hrana je tu \xc5\xbee dovolj razdrobljena in tu poteka ve\xc4\x8dina kemijske razgradnje hranilnih snovi.'